Svjetsko prvenstvo u nogometu 1950.

Svjetsko prvenstvo u nogometu 1950. bilo je četvrto po redu Svjetsko prvenstvo u nogometu koje je održano u Brazilu od 24. juna do 16. jula 1950. godine. Šampionsku titulu osvojio je Urugvaj pobijedivši u odlučujućoj utakmici domaćina Brazil. Bronzana medalja pripala je Švedskoj. Prvobitno je bilo 16 ekipa ali su se Turska, Škotska i Indija povukli sa takmičenja. Na prvenstvu je učestvovalo 13 reprezentacija raspoređenih u četiri grupe. Pobjednici sve četiri grupe kvalificirali su se u narednu finalnu grupu takmičenja. Na prvenstvu je odigrano 22 utakmice gdje je postignuto 88 golova što je prosječno iznosilo 4 postignuta gola po utakmici. Najbolji stijelac turnira bio je reprezentativac Brazila Ademir sa 8 postignutih golova.

 Izbor domaćina 
Zbog Drugog svjetskog rata, Svjetsko prvenstvo nije organizirano od 1938; planirana Svjetska prvenstva u 1942. i 1946. bila su otkazana. Nakon rata, FIFA je željela organizirati turnir u najkraćem mogućem roku. U razdoblju nakon rata, veći dio Evrope ležao je u ruševinama. Kao rezultat toga, FIFA je imala poteškoća s pronalaženjem država zainteresiranih za organizaciju Svjetskog prvenstva, mnoge vlade država vjerovale su da bi njihova mala sredstva trebala biti posvećena višim prioritetima od sportskog događaja. Iako je FIFA planirala održati prvo svjetsko prvenstvo nakon rata 1949. godine, Brazil je u svojoj kandidaturi 1946. godine predložio da se turnir održi 1950. godine. Uz Brazil, jedini konkurent bila je Njemačka, koja je ujedno konkurirala Brazilu i za, nikada održano, SP 1942. godine. Zbog toga što su se prethodna dva prvenstva održala na evropskom tlu, FIFA je ponovno odlučila dati priliku Južnoj Americi nakon što je Brazil odlučio biti organizator.

 Kvalifikacije 

Nakon osiguranog organizatora svjetskog prvenstva, FIFA se i dalje morala truditi da nagovori države da šalju svoje reprezentacije na takmičenje. Italija je bila zainteresirana da brani svoju titulu od prije 12 godina i posljednjeg svjetskog prvenstva, ali teško stanje u državi, kao i u čitavoj Evropi, odgovorilo je igrače od nastupa. Ipak, nakon što je FIFA Italijanima nadoknadila sve putne troškove, pristali su otputovati u daleki Brazil.
Za razliku od Italije i Austrije, dvije vrlo uspješne prijeratne reprezentacije, koje nisu bile predmet FIFA-inih sankcija, Japanu i okupiranoj Njemačkoj nastupanje u kvalifikacijama bilo je zabranjeno. Međutim, reprezentaciji Saarlanda nastupanje u kvalifikacijama bilo je dozvoljeno iako su bili pod francuskom okupacijom i usprkos tome što nogometni savez Zapadne Njemačke nije ponovno pokrenut. Reprezentacijama Ujedinjenog Kraljevstva također je bilo dopušteno takmičenje nakon što su se vratile pod okrilje FIFA-e poslije sedamnaestogodišnjeg izbivanja. Odlučeno je da će se koristiti "British Home Championship", turnir s četiri reprezentacije od koje bi dvije najbolje dobile pravo nastupanja na prvenstvu. Prvoplasirani su bili Englezi, a drugoplasirani Škoti, međutim Škoti su odbili nastupiti razočarani time što nisu najbolja britanska reprezentacija. Indijci su odustali od takmičenja jer im FIFA nije dopustila da nastupaju bosonogi. Uz Indiju, odustala je i Turska, a kao zamjene pozvane su Francuska i Portugal. Ipak obje reprezentacije na kraju su odbile taj poziv. U početku Francuska je pristala nastupiti, ali kada je saznala da će odigrati dvije utakmice u gradovima međusobno udaljenim tri hiljade kilometara poslala je FIFA-i negativan odgovor. Na kraju, samo 13 reprezentacija učestvovalo je na svjetskom prvenstvu za razliku od predviđenih 16, baš kao i na prvom izdanju Svjetskog prvenstva, igranom 1930. godine.

 Lokacije stadiona 

 Pravila takmičenja 
Prvobitna ideja bila je 16 reprezentacija podijeljenih u četiri grupe sa po četiri reprezentacije. Zbog otkazivanja nekih reprezentacija na turniru je učestvovalo 13 reprezentacija, koje su bile podijeljene u četiri grupe. Prvu i drugu grupu sačinjavale su četiri reprezentacije, treću tri dok su posljednju četvrtu grupu sačinjavale samo dvije reprezentacije. Pobjednici grupa igrali bi u završnoj finalnoj grupi gdje bi pobjednik finalne grupe bio novi svjetski prvak.

 Nosioci 

 Igrači 

 Sudije 

 Rezultati 
 Grupna faza 

 Grupa 1 

 Grupa 2 

 Grupa 3 

 Grupa 4 

 Finalna grupa 

 Rezultat 

 Statistika 
 Lista strijelaca 

 Tabela 

 Reference 

 Vanjski linkovi 


 SP 1950. na RSSSF.com 
 SP 1950. na The Soccerworldcups.com 

*
1950
Kategorija:Sportska takmičenja u Brazilu
Kategorija:1950. u nogometu
Kategorija:1950. u Brazilu